stanford-oval/wikipedia huggingface dataset:
ד'תקמ"ז
לוח שנה > מאפייני לוח השנה

שנה מסוג גכז, ובה 384 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "כסדרה": שבה חשוון בן 29 יום ואילו כסלו בן 30 יום
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
ד'תקמ"ט

ד'תקמ"ט (4549)  היא שנה עברית  אשר  החלה ביום א' בתשרי, אור ל-6 בספטמבר 788 (לפי הלוח היוליאני, שהיה נהוג אז), והסתיימה ביום כ"ט באלול, 23 בספטמבר 789. שנה מסוג זחג, היא מעוברת, ואורכה 383 ימים. זו שנה שישית לשמיטה.
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
ד'תקמ"ו

ד'תקמ"ו (4546)  היא שנה עברית  אשר  החלה ביום א' בתשרי, אור ל-10 בספטמבר 785 (לפי הלוח היוליאני, שהיה נהוג אז), והסתיימה ביום כ"ט באלול, 28 באוגוסט 786. שנה מסוג זחא, איננה מעוברת, ואורכה 353 ימים. זו שנה שלישית לשמיטה.
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
דגל גאנה

| --- | --- |

 סוג הדגל:   דגל לאומי, דגל הצי המדיני
 יחס אורך/גובה:  2:3
 קבלת מעמד רשמי:  1957
 מוטיבים עיצוביים:  טריקולור אופקי אדום-צהוב-ירוק, כוכב שחור במרכז
 גרסאות נוספות:        דגל ימי אזרחי         דגל צבאי ימי
 דגלים היסטוריים   :     דגל גאנה בין השנים 1964–1966    דגל איחוד המדינות האפריקאיות 1961 - 1962   דגל הקולוניה חוף הזהב 1821 - 1957
דגל גאנה אומץ בשנת 1957. הוא הוחלף בגרסה שכללה פס לבן במרכז בין השנים 1964 - 1966.
הדגל עוצב על ידי תאודוסיה אוקו כדי להחליף את דגל בריטניה לאחר קבלת העצמאות בשנת 1957. הוא מורכב מהצבעים הכלל-אפריקאיים של אתיופיה, כלומר אדום, צהוב וירוק, בפסים אופקיים עם כוכב שחור בעל חמישה קודקודים במרכז הפס הזהוב. דגל גאנה היה הראשון באפריקה שכלל צבעים אלו.
האדום מסמל את דמם של אלו שנפלו במאבק לעצמאות, הזהב מסמל את עושר המחצבים של המדינה, והירוק את היערות והטבע העשיר שהמדינה התברכה בהם, בעוד הכוכב השחור מסמל את העיקרון המנחה של החופש האפריקני.
ראו גם

סמל גאנה
המנון גאנה
ד'תקמ"א

ד'תקמ"א (4541)  היא שנה עברית  אשר  החלה ביום א' בתשרי, אור ל-4 בספטמבר 780 (לפי הלוח היוליאני, שהיה נהוג אז), והסתיימה ביום כ"ט באלול, 23 בספטמבר 781. שנה מסוג בשז, היא מעוברת, ואורכה 385 ימים. זו שנה חמישית לשמיטה.
לוח שנה > מאפייני לוח השנה

שנה מסוג בשז, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דו-ערכיות

דוּ-עֶרְכִּיּוּת (בלועזית: אַמְבִּיוָולֶנְטִיוּת) היא מצב שבו מתקיימים בו-זמנית רגשות, רעיונות, עמדות או דרכי-פעולה מנוגדות (או שמיוחס להן יחד ערך חיובי ושלילי) כלפי מישהו או משהו.
אנשים שונים זה מזה במידת מודעותם לאמבווילנטיות הקיימת בתוכם. אנשים שנוטים להדחיק קונפליקטים מתוך רצון למנוע עמימות ומתוך שאיפה לשלמות יתקשו יותר מאחרים לקבל סתירות פנימיות הנמצאות בתוכם.
נורמטיבית

דוגמה נפוצה לכך היא הרגשת אהבה ושנאה כלפי אדם מסוים. המונח מתייחס גם למצבים שבהם נחווים "רגשות מעורבים" מסוג כללי יותר, או כשאדם חווה אי-ודאות או הססנות ביחס למשהו. הביטויים "חצוי בדעתו", "פוסח על שתי הסעיפים", "יושב על הגדר" משמשים לעיתים קרובות לתיאור דו-ערכיות. על פי תפיסתו של פרויד כל אדם חש רגשות אמבוולינטים כלפי האנשים הקרובים לו, ויכולת להכיל רגשות מנוגדים אלו מסייעים לחוסנו הנפשי של האדם. לעיתים הרגשות האמבוולינטים חבויים בלא מודע ויכולים להביא לנוירוזה, אם לא מעלים אותן על פני השטח.
בתחום הפתולוגיה הנפשית

ניתן לעיתים לראות דו-ערכיות או אמביוולנציה פתולוגית בתמונה הקלינית של מצב פסיכוטי חריף או ממושך של סכיזופרניה שנובעת לעיתים מתוך חוסר יכולת להכיל ניגודים. היא מופיעה בסממנים של סכיזופרניה שתוארו על ידי בלוילר.
ראו גם

לא מודע
הערות שוליים

↑  על פי האקדמיה ללשון העברית: דּוּ-עֶרְכוּת.
↑  http://www.oxforddictionaries.com/definition/english/ambivalence
↑  http://www.merriam-webster.com/dictionary/ambivalence
| --- | --- |
בקרת זהויות :  NLI: 987007294879705171  BnF: cb121525862 (data)  GND: 4196468-8  LCCN: sh85004151  NKC: ph958790 
ערך זה הוא קצרמרבנושא פסיכולוגיה. אתם מוזמנים לתרום לוויקיפדיה ו.
גא"ז סובול

| --- | --- |

GAZ SOBOL
 מאפיינים כלליים
 נקרא גם:  Sobol Barguzine (דגם מיניוואן)
 יצרן:  גא"ז
 שנות ייצור:  1998 – הווה
 הרכבה:  ברית המועצות ברית המועצות  אוקראינה אוקראינה (1998–2008)
 מרכב:  מנוע קדמי, הנעות: 4x2, הנעה כפולה 4x4
 אורך:  4,810-4,880 מ"מ
 רוחב:  2,066–2,075 מ"מ
 גובה:  2,110–2,210 מ"מ
 משקל:  כושר העמסה: 635–910 ק"ג
 בסיס גלגלים:  2,761 מ"מ
 מפרט טכני
 מנוע:  4 צילינדרים, 2.5 ליטר, מנוע בנזין מסוג "ZMZ-402".  4 צילינדרים, 2.3 ליטר המפיק 100–110 כ"ס, מנוע בנזין מסוג "ZMZ-406".  4 צילינדרים, 2.1 ליטר המפיק 85 כ"ס (מנוע דיזל)  4 צילינדרים, 2.46 ליטר המפיק 140 כ"ס, מנוע בנזין מסוג "ZMZ-405", דגם מנוע "ZMZ 40522" (מיוצר משנת 2006)  4 צילינדרים, 2.43 ליטר המפיק 137 כ"ס, מנוע קרייזלר סדרה "Chrysler 1.8, 2.0 & 2.4 engine" (אנ') (מנוע בנזין) (משנת 2008)  4 צילינדרים, 2.89 ליטר המפיק 115 כ"ס, מנוע בנזין מסוג "UMZ-4216" (משנת 2009)  4 צילינדרים, 2.8 ליטר המפיק 128 כ"ס, מנוע תוצרת "Cummins" (אנ') דגם מנוע "ISF2.8s4129P" מגדש טורבו (משנת 2010)
 הילוכים:  תמסורת ידנית - 5 מהירויות.
 מהירות מרבית:  145 קמ"ש
גא"ז סובול (ברוסית: ГАЗ Соболь, קרוי גם: Соболь, באנגלית: GAZ SOBOL) - מספר סדרות של טנדרים, רכב מסחרי קל, מיניבוסים ומיניוואנים רוסיים, מתוצרת יצרנית הרכב גא"ז (גא"ז הם ראשי התיבות ברוסית של מפעל כלי הרכב על שם "גורקי" (Горьковский автомобильный завод, ГАЗ) אשר מיוצרים מנובמבר 1998.
דגמי ""גא"ז סובול" מורכבים ברוסיה. בנוסף, בין השנים 2000–2008 הורכבו דגמי "גא"ז סובול" ב-ליטא, בין השנים 2001–2008 הורכבו בעיר קרמנצ'וק באוקראינה, ובין השנים 1998–2006 הורכבו בעיר סימפרופול באוקראינה.
דגמי "גא"ז סובול" קרויים על שם דלק סיבירי (קרוי גם צוֹבֶּל) (יונק קטן ממשפחת הסמוריים. זהו מין מסוג דלק (סוג של טורף לילי קטן ממשפחת הסמוריים ומתת-משפחת הסמורים), הנפוץ באזור דרום רוסיה בגזרת הרי אורל, סיביר, מונגוליה ואף יפן).
היסטוריה

בסוף שנת 1998 גא"ז ביססה את סדרות ה"סובול" על דגם קודם בשם "גאזל" עם בסיס גלגלים מקוצר של 2760 מ"מ, מתלה קדמי עצמאי וסרן אחורי נתמך קפיצים כדגם קטן יותר בקיבולת של עד 900 ק"ג מטען. הדגמים כוללים דגמים של טנדרים "GAZ-2752" ומיניבוסים "GAZ-2217" ו- "GAZ-22171" ("ברגוזין"), וכן טנדר שטוח (בגלל מיקום תא הנהג) "GAZ-2310". הדגם הבסיסי הוא טנדר "GAZ-2752" עם הזזה צדדית וצמד דלתות אחוריות (3 מושבים, ודגם "קומבי" 7 מושבים).
בהמשך יוצר מיניבוס "GAZ-22171" עם גג גבוה (בנוסף לדגם "Gazelle GAZ-3221" בגובה דומה) בגרסאות 6 ו-10 מושבים. מאז שנת 1999 מיוצר דגם 2217 "סובול ברגוזין" עם גג "נמוך".
בסדרת "סובול" קיימים גם הדגמים: "GAZ-23107/27527/22177/221717" גרסת בעלת הנעה כפולה וסרן קדמי חי.
בתחילת 2003 עברו דגמי "סובול" עיצוב מחדש כולל החלפת יחידת הפנסים המלבנים כמו גם החלפת לוח המכשירים.
בפברואר 2010, גא"ז החלה בייצור מחדש של דגמי "סובול-ביזנס" עם חבילה של רכיבים ומכלולים משודרגים.
מאז סוף שנת 2010 קיבלה "סובול-ביזנס" מנוע עם מגדש טורבו "Cummins ISF 2.8". מאז יולי 2010, מוגדר הדגם "Business Gazelle".
תצורות

טנדר
מסחרית
מיניבוס
מיניוואן
ניידת משטרה
אמבולנס
דגמים

"GAZ-2217" - מיניוואן, "סובול ברגוזין" (Sobol Barguzine) בתצורה של 7 או 11 מושבים, עם גג נמוך (גובהו הצטמצם ב-100 מ"מ), ודלת אחורית, הנעה 4x4
"GAZ-22177" - מיניוואן, "סובול ברגוזין", הנעה 4x4.
"GAZ-22171" - מיניבוס "סובול M1" ו"סובול M2" בתצורה של 7 או 11 מושבים עם גג רגיל ודלתות מתנדנדות אחוריות (rear swing doors).
"GAZ-221712" - אמבולנס עם גג נמוך.
"GAZ-221717" - מיניבוס "סובול M1" ו"סובול M2", הנעה 4x4.
"GAZ-2310" - טנדר שטוח (הנעה 4x2) קיבולת נשיאה של 0.9 טון.
"GAZ-23107" - טנדר שטוח גרסת הנעה גלגלית עם סרן חי קדמי ומפרקים אוניברסליים, הנעה 4x4.
"GAZ-27527" - טנדר שטוח גרסת הנעה גלגלית עם סרן קדמי חי ומפרקים אוניברסליים, הנעה 4x4.
"GAZ-22177" - טנדר שטוח גרסת הנעה גלגלית עם סרן קדמי חי ומפרקים אוניברסליים, הנעה 4x4.
"GAZ-221717" - טנדר שטוח גרסת הנעה גלגלית עם סרן קדמי חי ומפרקים אוניברסליים, הנעה 4x4.
"GAZ-2752" - טנדר בעל כושר נשיאה של 0.8 טון בארגז מטען, עם דלת הזזה ודלתות כפולות אחוריות, אפשרות ל-מסחרית ל-7 אנשים עם תא מטען נפרד.
"GAZ-27527" - גרסת פאנל-וואן, הנעה כפולה 4x4, שילוב אופציונלי עם 7 מושבים, דגם פעל במסגרת שירות קצין העיר אשר היה שם המשטרה הצבאית של כמה ממדינות ברית ורשה. תפקידיו העיקריים היו ביטחון באמצעות חיל מצב ובקרת התנועה הצבאית. גוף זה פעל כגוף אכיפת חוק בצבא הסובייטי והרוסי עד שנת 2010, עת פורק והוחלף בגוף שיטור חדש של משרד ההגנה.
"GAZ-22173" - מיוצר למטרות עסקיות ומוניות מעוצבות, בתצורה של 10 מושבים (זמין בהזמנה מראש).
"GAZ-2310" - כושר נשיאת רכב של 1.0 טון.
"GAZ-3302" - כושר נשיאת רכב של 1.0 טון.
גלריה

"גא"ז סובול"
"גא"ז סובול"
"גא"ז סובול" דגם "2752"
"גא"ז סובול"
"גא"ז סובול" דגם "2752"
"גא"ז סובול" דגם "2217"
"גא"ז סובול" - אמבולנס
"גא"ז סובול" - מסחרית, בשירות הבנק המרכזי של הפדרציה הרוסית
"גא"ז סובול" - ניידת משטרה במוסקבה
"גא"ז סובול" (משמאל) - ניידת משטרה במינסק
חבילת יוקרה
ראו גם

GAZ 66
גא"ז 63
הערות שוליים

↑  "גא"ז סובול" מסחרית drive2.com/r/gaz/sobol
↑  "גא"ז סובול" (ברוסית) wroom.ru/cars/gaz/sobol
↑  "גא"ז סובול" gazglobal.com/azgaz/sobol_business
↑  Warsaw Pact Ground Forces, Gordan Rottman, Osprey Publishing Elite 10, p 49 Coprwyrite 1987
דו-חיים קיימים

| דו-חיים קיימים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
תת־מחלקה:: דו-חיים קיימים
שם מדעי
 Lissamphibia ‏הקל, 1866

דו-חיים קיימים (שם מדעי: Lissamphibia) היא תת-מחלקה של בעלי חיים הכוללת את כל הדו-חיים הקיימים היום. בתת-המחלקה נמצאות שלוש סדרות: חסרי זנב (הכוללת את הצפרדעים והקרפדות), בעלי זנב (הכוללת את הסלמנדרות) וחסרי רגליים (הכוללת תולעים דו-חיים).
צפרדע העגבנייה
פרוטיאוס מצוי
טריטון קיסרי
אטימולוגיה

מקור השם הוא מהשם היווני Λισσαμφίβια שמשמעותו דו-חיים (amphibia) חלק (Liss).
מאפיינים

לרוב המינים בסדרה זו יש מספר מאפיינים משותפים, כגון:
הצלעות לא מקיפות את כל הגוף.
יכולת להזיז את העיניים לכל כיוון כולל להעלותן למעלה.
מנגנון נשימה המחייבת שאיפה בכוח.
מבנה גוף גלילי (נמצא בהרבה מינים מבעלי ארבע רגליים ולא רק בדו-חיים קיימים).
מבנה ייחודי של שיניים שבין כותרת השן ושורש השן מפרידה שכבת דנטין
חוסר בעצמות גולגולת אחוריות.
מיון מדעי

תת-מחלקת דו-חיים קיימים (Lissamphibia)
סוג טריאדובטרצ'וס - נכחד
סדרת חסרי זנב (Anura)
תת-סדרת ארכאובטרכיה (Archeobatrachia)
תת-סדרת מזובטרכיה (Mesobatrachia)
תת-סדרת ניאובטרכיה (Neobatrachia)
סדרת בעלי זנב (Caudata)
על-משפחת סלמנדרות ענק (Cryptobranchoidea)
משפחת סלמנדרות ענקיות (Cryptobranchidae)
משפחת הינוביים (Hynobiidae)
על-משפחת סלמנדרות (Salamandroidea)
משפחת אמביסטומיים (Ambystomatidae)
משפחת אמפימויים (Amphiumidae)
משפחת דיכמפטודוניים (Dicamptodontidae)
משפחת פלתודוניים (Plethodontidae)
משפחת פרוטיאוסיים (Proteidae)
משפחת סלמנדרות אולימפיות (Rhyacotritonidae)
משפחת סלמנדריים (Salamandridae)
תת-סדרת סירנים (Sirenoidea)
משפחת סירניים (Sirenidae)
סדרת חסרי רגליים (Gymnophiona)
משפחת תולעניים (Caeciliidae)
משפחת תולעני זנב אסייתיים (Ichthyophiidae)
משפחת תולעני זנב ניאוטרופיים (Rhinatrematidae)
משפחת תולענים אפריקניים (Scolecomorphidae)
משפחת תולעני מים (Typhlonectidae)
משפחת תולענים הודיים (Uraeotyphlus)
גלריה

סלמנדרת האש
תולען Microcaecilia dermatophaga
סלמנדרה אלפינית
ראשן של Litoria xanthomera
צפרדע Bokermannohyla hylax
Discoglossus galganoi
טריטון האלפים
זוג קרפדות מצויות
צפרדע Dendropsophus microcephalus מקרקרת
דון ביוז

| --- | --- |

ביוז בשנת 1986
 לידה:  10 באוגוסט 1950 (בן 74) הנטינגטון, אינדיאנה, ארצות הברית
 עמדה:  רכז, קלע
 גובה:  1.93 מטרים
 מכללה:  אוניברסיטת אוונסוויל
 דראפט:  בחירה מספר 34, 1972 פיניקס סאנס
 קבוצות כשחקן
 1972–1977 1977–1980 1980–1982 1982–1983 1983–1985:  אינדיאנה פייסרס פיניקס סאנס אינדיאנה פייסרס פורטלנד טרייל בלייזרס קנזס סיטי קינגס
 הישגים כשחקן
 ב-ABA: זכייה באליפות (1973) השתתפות במשחק האולסטאר (1976) בחירה לחמישייה השנייה של העונה (1976) 2 בחירות לחמישיית ההגנה של העונה (1975, 1976) ב-NBA: השתתפות במשחק האולסטאר (1977) 4 בחירות לחמישיית ההגנה של העונה‏ (1977–1980)
דונלד "דון" ביוז (באנגלית: Donald "Don" Buse; נולד ב-10 באוגוסט 1950) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1972–1985. כשחקן אינדיאנה פייסרס זכה באליפות ה-ABA‏ (1973) והשתתף הן במשחק האולסטאר של ה-ABA‏ (1976) והן במשחק האולסטאר של ה-NBA‏ (1977). סיים את קריירת ה-ABA עם ממוצע של 2.7 חטיפות למשחק - הממוצע הגבוה בתולדות הליגה. ממוצעיו הכוללים ב-ABA וב-NBA הם 7.1 נקודות, 4.6 אסיסטים, 2.7 ריבאונדים ו-2.0 חטיפות למשחק.
קריירת משחק

ביוז נולד בעיר הנטינגטון שבדרום אינדיאנה, וגדל בהולנד הסמוכה. בשנת 1968 החל ללמוד באוניברסיטת אוונסוויל אשר באוונסוויל, וב-3 עונותיו בקבוצת הכדורסל שלה קלע 17.0 נקודות בממוצע למשחק.
בדראפט ה-NBA‏ 1972 נבחר ביוז על ידי פיניקס סאנס בבחירה ה-34, אך בחר לשחק עבור אינדיאנה פייסרס מליגת ה-ABA. בעונת הרוקי שלו זכה עם אינדיאנה באליפות ה-ABA השנייה שלה ברציפות והשלישית בסך הכול, כמחליפו מהספסל של הרכז פרדי לואיס. בשנים הבאות היה אחד השחקנים הבולטים בקבוצה, לצד ג'ורג' מקגיניס, מל דניאלס ובילי נייט, וסייע לה להעפיל לגמר ה-ABA בפלייאוף 1975. בעונת 1975/1976 הוביל את כל שחקני הליגה בממוצעי אסיסטים (8.2) וחטיפות (4.1) למשחק, קלע שיא קריירה של 12.5 נקודות למשחק ונבחר לחמישייה השנייה של העונה. בעונה העוקבת עברו הפייסרס לשחק בליגת ה-NBA, ובעונתו הראשונה בה היה "מלך האסיסטים" (עם 8.5 למשחק) ו"מלך החטיפות" (3.5 למשחק). על אף שקלע 8.0 נקודות למשחק בלבד, נבחר ביוז באותה עונה להשתתף במשחק האולסטאר של ה-NBA. בתקופתו עם הפייסרס נבחר ארבע פעמים לחמישיית ההגנה של העונה – שלוש פעמים ב-ABA ופעם אחת ב-NBA.
בקיץ 1977 הועבר בטרייד לפיניקס סאנס, במדיה שיחק ב-3 העונות הבאות. בפיניקס השלים ביוז חמישייה פותחת חזקה לצד פול וסטפאל, וולטר דייוויס, טראק רובינסון ואלבן אדמס, אשר בעונת 1978/1979 הוליכה את הקבוצה עד לגמר האזור המערבי. בכל שלוש עונותיו עם הסאנס נבחר ביוז לחמישיית ההגנה של העונה, ורשם ממוצעים של 8.0 נקודות ו-4.4 אסיסטים למשחק.
בעונת 1980/1981 חזר לשחק עבור הפייסרס, ועד לסיום הקריירה בשנת 1985 שיחק גם במדי פורטלנד טרייל בלייזרס וקנזס סיטי קינגס.
הערות שוליים

↑  מובילי ליגת ה-ABA בממוצע חטיפות למשחק, באתר basketball-reference.com
↑  סטטיסטיקות הקריירה של ביוז, באתר basketball-reference.com
↑  סטטיסטיקות המכללות של ביוז, באתר basketball-reference.com
↑  רשימת הנבחרים בדראפט 1972, באתר basketball-reference.com
1 2  ההשקעה הקטנה של הפייסרס בביוז השתלמה, באתר הפייסרס, 20 בספטמבר 2011
ד'תקמ"ח

ד'תקמ"ח (4548)  היא שנה עברית  אשר  החלה ביום א' בתשרי, אור ל-17 בספטמבר 787 (לפי הלוח היוליאני, שהיה נהוג אז), והסתיימה ביום כ"ט באלול, 5 בספטמבר 788. שנה מסוג בשה, איננה מעוברת, ואורכה 355 ימים. זו שנה חמישית לשמיטה.
נפטרו

רב מנשה (מרבנן סבוראי)
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
הערות שוליים

↑  רבי גדליה אבן יחיא, שלשלת הקבלה, באתר היברובוקס
היסטוריה של עם ישראל
דגל ג'ורג'יה

| --- | --- |

 סוג הדגל:   דגל מדיני ואזרחי
 קבלת מעמד רשמי:  8 במאי 2003
 מוטיבים עיצוביים:  שני פסים אדומים ופס לבן ביניהם וסמל המדינה אל רקע כחול בקנטון
 דגלים היסטוריים   :    1879 - 1902     1902 - 1906      1906 – 1920      1920 – 1956      1956 – 2001      2001 – 2003
דגל מדינת ג'ורג'יה מורכב משלושה פסים אופקיים, אדום, לבן ואדום, בעיצובו של דגל קונפדרציית המדינות של אמריקה, ובפינה השמאלית העליונה ריבוע כחול שבו מעגל של שלושה עשר כוכבים המקיפים שלט אצולה מהסמל של ג'ורג'יה. שלושה עשר הכוכבים מציינים את היותה של ג'ורג'יה אחת משלוש עשרה המושבות שיסדו את ארצות הברית. שלט האצולה מציג מבנה שבראשו קשת שרשום עליה באנגלית "חוקה" ושלושה עמודים המסמלים את הרשות המבצעת, השופטת והמחוקקת. סרטים עליהם מופיעים שלוש המילים: חכמה, צדק ומתינות, המרכיבות את מוטו המדינה, מקיפים את שלושת העמודים. מתחת למבנה מופיע הכיתוב "IN GOD WE TRUST" המופיע גם על שטרות הכסף של ארצות הברית. חייל נושא חרב עומד בין העמודים ושומר על השלטון.
היסטוריה

עד שנת 1879, שימש את ג'ורג'יה באופן לא רשמי דגל כחול שעליו שלט האצולה של המדינה בצבע זהוב. בשנת 1879 אימצה המדינה דגל עם שלושה פסים אופקיים, אדום, לבן ואדום, המכסים כשלושה רבעים ימניים של הדגל, בעוד הרבע השמאלי הכיל פס כחול אנכי. בשנת 1902 הוסף סמל המדינה לדגל בתוך הפס הכחול, ובשנת 1906 פרטי הסמל שונו. בשנת 1920 שוב שונו פרטי הסמל.
בשנת 1956 הומרו הפסים האופקיים בצורת X (צלב אנדרי הקדוש) המוכר מדגל הקרב של הקונפדרציה. היו שטענו שהשינוי היה מהלך לקראת ציון מאה שנים למלחמת האזרחים האמריקנית בשנת 1961, אך אחרים טענו שהדגל שונה כמחאה על הכרסום במדיניות האפליה נגד שחורים, שהתבטא בין השאר בפסק דין בראון נגד מועצת החינוך. ביקורת הושמעה על השימוש במוטיבים מדגל המערכה של הקונפדרציה, במיוחד מצד ארגונים של שחורים. הביקורת זכתה לתהודה רבה במיוחד לקראת אולימפיאדת אטלנטה. מושל המדינה ניסה בשנות ה-90 של המאה ה-20 להביא לשינוי הדגל, אולם בתי המחוקקים של ג'ורג'יה סירבו לשנותו. בעוד חלק מתושבי ג'ורג'יה ראו חשיבות רבה בשימוש בדגל עם צלב אנדרי הקדוש, אחרים סירבו להשתמש בדגל זה והניפו את דגל ג'ורג'יה מלפני 1956.
בשנת 2001 הצליח מושל ג'ורג'יה להביא לשינוי הדגל. הדגל של שנת 2001 כלל את סמל ג'ורג'יה ומתחתיו תמונות קטנות של חלק מהדגלים הישנים. הדגל החדש הזה היה מסובך מאוד וגרר ביקורת רבה בשל כך. בסקר שנערך על ידי איגוד הווקסילולוגיה הצפון-אמריקאי, הוא נבחר לדגל הגרוע ביותר מכל הדגלים של מדינות ארצות הברית ופרובינציות קנדה. בשנת 2002 נבחר מושל חדש לג'ורג'יה, שבין השאר הבטיח משאל עם על דגל המדינה. למרות הבטחתו, הוא לא קיים משאל ובמקום זאת שינה את הדגל, במאי 2003, לדגל הנוכחי. במרץ 2004 קוים משאל עם לבחירת הדגל בין הדגל הנוכחי לזה שקדם לו, בלי שניתנה אפשרות לבחור בדגל של 1956. דבר זה הביא לחרם על המשאל על ידי רבים שתמכו בדגל של 1956.
דון אייסלי

| --- | --- |

דון אייסלי, 1964
 לידה:  23 ביוני 1930 קולומבוס, אוהיו
 פטירה:  2 בדצמבר 1987 (בגיל 57) טוקיו
 מידע כללי
 בשירות:  אסטרונאוט בשירות נאס"א
 לאום:  אמריקאי ארצות הברית
 השכלה:  בית הספר לטייסי ניסוי של חיל האוויר האמריקני  האקדמיה הימית של ארצות הברית  תיכון וסט 
 עיסוק בעבר:  טייס קרב
 תקופת השירות:  1963–1972 (כ־9 שנים)
 דרגה:  קולונל
 זמן שהייה בחלל:  10 ימים, 20 שעות ו-8 דקות
 ביוגרפיה בנאס"א:  דון אייסלי
 משימות
 אפולו 7
 
 עיטורים
  צלב התעופה המצוינת 
 
דון אייסלי (באנגלית: Donn Fulton Eisele; ‏23 ביוני 1930, קולומבוס – 1 בדצמבר 1987, טוקיו) היה טייס חיל האוויר של ארצות הברית, אסטרונאוט שהשתתף במשימת אפולו 7 ואיש עסקים.
ביוגרפיה

אייסלי נולד בקולומבוס, אוהיו. לאחר סיום בית הספר הוא למד מדעים באקדמיה ימית של ארצות הברית. בשנת 1952, אחרי סיום הלימודים, הוא התגייס לחיל האוויר של ארצות הברית.
בשנת 1954 אייסלי סיים קורס טיס ושירת במספר בסיסים של החיל. בשנת 1960 הוא קיבל תואר שני באווירונאוטיקה במכון הטכנולוגי של חיל האוויר. בשנת 1962 לאחר קורס בבסיס חיל האוויר אדוארדס הוא קיבל הסמכה של טייס ניסוי. בסך הכול הוא עשה 4,200 שעות טיסה.
ביוגרפיה > שירות בנאס"א

אייסלי נמנה עם הקבוצה השלישית של אסטרונאוטים שנבחרה על ידי נאס"א באוקטובר 1963. הוא היה חבר צוות של אפולו 1 אך נפצע במהלך האימונים ולכן הועבר לצוות של "אפולו 2". לאחר תאונת אפולו 1, הוא הועבר למשימה מאוישת הקרובה שקיבלה שם אפולו 7 כטייס משימה.
ב-11 באוקטובר 1968 אייסלי שוגר לחלל במשימה אפולו 7 כאיש צוות, יחד עם וולטר שירה ווולטר קנינגהאם. זו הייתה המשימה המאוישת הראשונה של תוכנית אפולו. במהלך משימה זו בוצע שידור הטלוויזיה החי הראשון מהחלל.
לאחר משימת אפולו 7, הוא היה בצוות גיבוי של אפולו 10. בשנת 1970 הוא עזב יחידת האסטרונאוטים ועבד במרכז מחקרים של נאס"א בלנגלי. בשנת 1972 הוא פרש.
ביוגרפיה > לאחר נאס"א

ביולי 1972 אייסלי מונה למנהל חיל השלום בתאילנד. לאחר שנתיים הוא חזר לארצות הברית והשתלב בתעשייה הפרטית.
אייסלי נפטר בשנת 1987 בטוקיו בה היה במסגרת נסיעת עסקים. הוא נטמן בבית הקברות הלאומי ארלינגטון.
דוד אנגל (היסטוריון)

| --- | --- |
אין תמונה חופשית
 לידה:  1951 (בן 73 בערך) 
 ענף מדעי:  היסטוריה, היסטוריה של עם ישראל, השואה, היסטוריוגרפיה 
 מקום לימודים:  אוניברסיטת קליפורניה 
 מוסדות:  אוניברסיטת ניו יורק 
 
דוד אנגל (נולד ב-1951), הוא פרופסור למדעי היהדות באוניברסיטת ניו יורק, המתמחה בחקר השואה.
ביוגרפיה

אנגל סיים את לימודי הדוקטורט שלו באוניברסיטת קליפורניה בשנת 1979, והשלים את עבודת הפוסט-דוקטורט בחוג להיסטוריה של עם ישראל ויהדות זמננו באוניברסיטה העברית.
הוא חבר סגל במרכז לחקר התפוצות על שם גולדשטיין-גורן באוניברסיטת תל אביב, ושימש כעורך הראשי של כתב-העת "גלעד" של המכון בשנים 1997 - 2016.
תחומי המחקר של אנגל כוללים היסטוריה יהודית מודרנית; תולדות היהודים במזרח אירופה וחקר השואה.
אנטישמיות מול יודופוביה

בשנת 2009 פרסם אנגל מאמר שעורר תהודה רבה, בו קרא לחדול משימוש במושג אנטישמיות לתאר את שנאת היהודים באופן כללי וכל תקרית או אירוע נגד יהודים. לטענתו: "אנטישמיות היא מושג שרירותי, עמום ופגום, שמצביע על מגוון רחב מדי של תופעות היסטוריות, חברתיות ופוליטיות, מתקופות וממקומות שונים, שאינן בהכרח קשורות זו לזו". בנוסף יצא נגד הגישה המובילה במחקר, לפיה לאנטישמיות יש היסטוריה ארוכה ומתמשכת משלה, כקו רציף מן העת העתיקה ועד ימינו. שבפועל המונח נכנס לשימוש רק בסוף המאה ה-19 בגרמניה, כתגובת נגד לאמנציפציה, שאפשרה ליהודים להשתלב בחיי התרבות, החברה, הכלכלה והפוליטיקה במדינה. מאז, לטענתו, המונח התרחב מאוד, והוא כולל כעת התבטאויות ופעולות שונות זו מזו, מצדם של לא־יהודים, שמאיימים על יהודים, לאורך כל הדורות במקומות שונים.
אנגל טען כי השימוש במושג מערפל יותר משהוא מבהיר. שהרי "מה משותף לבדיחה לא נעימה על יהודים, לניתוץ מצבות בידי קבוצת שוליים ניאו־נאצית באירופה, לחקיקה נגד יהודים בשנות ה–30 של המאה הקודמת, לרטוריקת שנאה של מהגרים מוסלמים ולתאי הגזים באושוויץ? אלו תופעות שונות כל כך זו מזו, עד שהכללתן תחת קורת גג מושגית אחת היא טעות אינטלקטואלית". במקום שימוש במושג אנטישמיות הוא שואף במחקריו לעשות שימוש בתיאורים מפורטים יותר ולקטלג אותם בהתאם. לדוגמה, חוק המגביל את מספר היהודים הרשאים להתקבל לאוניברסיטה הוא מסווג בקטגוריה של "חקיקה המפלה יהודים לרעה".
בספטמבר 2020 פורסם המאמר לראשונה בעברית, במסגרת גיליון של כתב העת "ציון" של החברה ההיסטורית הישראלית, שהוקדש לבחינה מחודשת של המושג אנטישמיות. המאמר הביא לפרסום מספר מאמרי תגובה:
ההיסטוריונית דינה פורת ביקרה את מאמרו ושללה את ההנחה שתופעות של שנאת יהודים במקומות וזמנים שונים אינן בהכרח קשורות זו לזו. לטענתה: דמות 'היהודי' נבנתה רובד על גבי רובד, וכל רובד חדש לא ביטל את קודמו אלא הוסיף לו. בעת העתיקה נתפשו היהודים כמתבדלים במנהגיהם המוזרים בעטיה של אמונתם, כמתנשאים על הזולת ומורדים במלכות. בימי הביניים נוסף רובד של מי שסירבו להכיר במשיח [הנוצרי]...אחר כך היתוסף הרובד הכלכלי: מלווים בריבית ונושכי נשך, להוטים אחר הממון. בשלהי המאה ה–19 נוסף הרובד המדיני־אזרחי: ציבור שניצל כביכול את הזכויות האזרחיות שקיבל זה עתה כדי לחדור לכל פינה שתקנה לו השפעה ושליטה".
ההיסטוריון שלמה זנד פרסם מאמר תגובה לפורת, בו הסביר מדוע גם הוא מעדיף להשתמש במושג יודופוביה על פני אנטישמיות. לטענתו את המונח הנחיל לעולם הלאומן הגרמני וילהלם מאר בשנות ה–70 של המאה ה–19. אך העמדה של מאר הייתה מופרכת לחלוטין. ראשית, כי לא קיים גזע שמי, שנית כי לשיטתו מקורם של רבים מהיהודים באירופה מקהילות שהתגיירו. עם זאת הוא מקבל שלשנאת היהודים באירופה יש מקור משותף שהוא הנצרות, בה טבועים לא רק זלזול ביהדות והשפלתה, אלא גם פחד עמוק ושנאה תהומית, המוצאים את ביטוים כבר בברית החדשה.
ההיסטוריון יהודה באואר כתב בתגובה ש"אכן, המונח 'אנטישמיות' חסר כל היגיון: לא קיימת 'שמיות' שאפשר להיות 'אנטי' כלפיה", אך מדובר רק בסמנטיקה. וניתן לקשר בין תופעת השנאה וההתנגדות ליהודים בתקופות שונות לאורך ההיסטוריה. באואר מסכים עם זנד שהמורשת התרבותית של העם היהודי היא בחלקה מומצאת, ושחלק מרכזי וחשוב של הזיכרון ההיסטורי היהודי המשותף הוא אגדה, לא מציאות היסטורית. אך העיקר הוא תודעת ההמשכיות של הקבוצה האתנית והאתנית־דתית היהודית, ולכן ניתן למצוא קו מקשר בתופעת השנאה וההתנגדות ליהודים לאורך הדורות.
פרסומיו > ספרים ומאמרים בעברית

מול הר הגעש : חוקרי תולדות ישראל לנוכח השואה, מרכז זלמן שזר, 2009
בין שחרור לבריחה; ניצולי השואה בפולין והמאבק על הנהגתם 1966-1944, עם עובד, 1996
"המשבר ששבר אך מעט: תולדות ישראל כתמול שלשום", תיאוריה וביקורת, קיץ, 2012
"ובערת הרע מקרבך" - לבירור המושג "שיתוף פעולה"בתקופת השואה באספקלריה של משפטי מיכאל וייכרט, יד ושם
ההשפעה הפוליטית של יהדות העולם בעיני משרד החוץ הפולני, דצמבר 1940, גלעד, כד תשע"ה, 2015, 107-113
שלילת הבכיינות במשנתו של שלום (סאלו) בארון : השורשים הפולניים, היסטוריה מתנגשת וקיום משותף. (2014), 332-345
כתיבת תולדות ישראל על פי דובנוב: בין המקומי לאוניברסלי, ציון: רבעון לחקר תולדות ישראל, 77 (3), 2012, 307-315
חקר ההיסטוריה היהודית לאחר השואה - כיצד? מאמר ביקורת, ציון: רבעון לחקר תולדות ישראל, 75(2), 2010, 201-215